รัฐบาลไทย-ข่าวทำเนียบรัฐบาล-มหาดไทย เดินหน้าลุยกวาดล้างยาเสพติด ตามนโยบายทำสงครามกับยาเสพติดของรัฐบาล ย้ำประชาชนทุกคนเป็นส่วนสำคัญในการป้องกันและแก้ไขปัญหายาเสพติดทั่วไปประเทศ
วันเสาร์ที่ 10 ธันวาคม 2565
มหาดไทย เดินหน้าลุยกวาดล้างยาเสพติด ตามนโยบายทําสงครามกับยาเสพติดของรัฐบาล ย้ําประชาชนทุกคนเป็นส่วนสําคัญในการป้องกันและแก้ไขปัญหายาเสพติดทั่วไปประเทศ
มหาดไทย เดินหน้าลุยกวาดล้างยาเสพติด ตามนโยบายทําสงครามกับยาเสพติดของรัฐบาล ย้ําประชาชนทุกคนเป็นส่วนสําคัญในการป้องกันและแก้ไขปัญหายาเสพติดทั่วไปประเทศ
เมื่อวันที่ 9 ธ.ค. 2565 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่กระทรวงมหาดไทยได้ประกาศทําสงครามกับยาเสพติดซึ่งได้รับรายงานผลการปฏิบัติจากเจ้าหน้าที่ฝ่ายความมั่นคงในทุกพื้นที่ทั่วประเทศอย่างต่อเนื่อง สําหรับในด้านการขับเคลื่อนมาตรการลด Demand และ Supply ด้านยาเสพติด คือการป้องกัน การปราบปรามและการจับกุมผู้ค้าผู้เสพมาดําเนินคดีตามกฎหมาย รวมถึงการแก้ไขปัญหายาเสพติด ซึ่งรัฐบาลโดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เล็งเห็นถึงความสําคัญของภัยจากยาเสพติด และได้สั่งการให้หน่วยงานที่เกี่ยวข้องทั้งหมด เร่งบูรณาการความร่วมมือ รวมทั้งแลกเปลี่ยนข้อมูลที่สําคัญ เพื่อเป้าหมายเดียวกันคือขจัดปัญหายาเสพติดให้หมดสิ้นไปจากแผ่นดินไทย และเพิ่มระดับความเข้มข้น พร้อมเดินหน้าทําสงครามกับยาเสพติดอย่างต่อเนื่องและจริงจัง โดยในวันนี้ได้นําตัวอย่างมานําเสนอ เพื่อเป็นกําลังใจให้เจ้าหน้าที่ในพื้นที่ โดยมีรายละเอียด ดังนี้
1) จังหวัดหนองคาย นําโดยนายราชันย์ ซุ้นหั้ว ผู้ว่าราชการจังหวัดหนองคาย พร้อมด้วย นายณัฐวัสส์ วิริยานภาภรณ์ รองผู้ว่าราชการจังหวัดหนองคาย นายกิตติคุณ บุตรคุณ ปลัดจังหวัดหนองคาย นายนนทพัฒน์ กิจรักษา ป้องกันจังหวัดหนองคาย สั่งการให้เจ้าหน้าที่ศูนย์อํานวยการป้องกันและปราบปรามยาเสพติดจังหวัดหนองคาย ร่วมกับ สํานักงานสวัสดิการและคุ้มครองแรงงานจังหวัดหนองคาย ศูนย์ปฏิบัติการป้องกันและปราบปรามยาเสพติดเมืองหนองคาย และกอ.รมน.จังหวัดหนองคาย ปฏิบัติการค้นหาผู้เสพ ผู้ติดยาเสพติด โดยการสุ่มตรวจปัสสาวะลูกจ้างในสถานประกอบกิจการด้วยความสมัครใจ ณ บริษัท เอก-ชัย ดีสทริบิวชั่น ซิสเทม จํากัด (สาขาหนองคาย) ซึ่งการปฏิบัติการมีเป้าหมายเป็นลูกจ้างและพนักงานของบริษัท จํานวนทั้งสิ้น 120 ราย จากการสุ่มตรวจปัสสาวะ มีผู้เข้ารับการตรวจ จํานวน 114 ราย หลบหนีระหว่างการตรวจ 3 ราย ผลการตรวจปัสสาวะพบสารเสพติด 2 ราย ซึ่งพนักงานทั้งสองรายยินยอมสมัครใจเข้ารับการบําบัด Matrix Program ณ โรงพยาบาลหนองคาย จังหวัดหนองคาย
2) จังหวัดศรีสะเกษ นําโดยนายพรชัย วงศ์งาม นายอําเภอขุนหาญ สั่งการให้นายจุติเพชร บุญเนตร ปลัดอําเภอ ได้นํากําลังเจ้าหน้าที่สมาชิกกองอาสารักษาดินแดน อําขุนหาญที่ 6 สนธิกําลังกับเจ้าหน้าที่ตํารวจตระเวนชายแดน 224 เจ้าหน้าที่ตํารวจสถานีตํารวจภูธรขุนหาญ เจ้าหน้าที่ชุดปฏิบัติการข่าวกองกําลังสุรนารี ร่วมกันขยายผลกวาดล้างอาชญากรรมและการกระทําผิดเกี่ยวกับยาเสพติดตามแผน "ยุทธการ 238 พิทักษ์นครลําดวน" ณ อําเภอ ขุนหาญ จังหวัดศรีสะเกษ ได้ร่วมกันจับกุมตัวนายประวิทย์ อายุ 36 ปี พร้อมของกลางยาบ้า จํานวน 4,000 เม็ด รถจักรยานยนต์ ไม่ติดแผ่นป้ายทะเบียน และโทรศัพท์มือถือที่ใช้ในการติดต่อชื้อขายยาบ้า ผลการตรวจปัจสาวะพบสารเสพติด จึงนําตัวผู้ต้องหาพร้อมด้วยของกลาง ส่งพนักงานสอบสวน สถานีตํารวจภูธรขุนหาญ เพื่อดําเนินคดีตามกฎหมายต่อไป
3) จังหวัดร้อยเอ็ด นําโดยนายทรงพล ใจกริ่ม ผู้ว่าราชการจังหวัดร้อยเอ็ด สั่งการให้ นายสันติ โอฆะพนม นายอําเภอเมยวดี พันตํารวจเอกณัฏฐชัย พุดหล้า ผู้กํากับการสถานีตํารวจภูธรเมยวดี ได้ประสานความร่วมมือกับหน่วยงานฝ่ายปกครองอําเภอเมยวดี ลงพื้นที่ร่วมกันจับกุม นายประหยัด อายุ 42 ปี พร้อมของกลางยาบ้าจํานวน 17,200 เม็ด ซุกซ่อนอยู่ในยานพาหนะรถยนต์ ณ บริเวณอําเภอโพนทอง จังหวัดร้อยเอ็ด จากนั้นได้ควบคุมตัวผู้ต้องหา มาสอบสวนเพื่อขยายผลหาเครือข่ายและที่มาของยาเสพติด ก่อนนําตัวผู้ต้องหาพร้อมด้วยของกลาง ส่งพนักงานสอบสวนสถานีตํารวจภูธรเมยวดี เพื่อดําเนินคดีตามกฎหมายต่อไป
4. จังหวัดขอนแก่น นําโดยนายประจวบ รักแพทย์ นายอําเภอเมืองขอนแก่น พันตํารวจเอกปรีชา เก่งสาริกิจ ผู้กํากับการสถานีตํารวจภูธรเมืองขอนแก่น พร้อมเจ้าหน้าที่ฝ่ายปกครอง สารวัตรทหาร จากมณฑลทหารบกที่ 23 ค่ายศรีพัชรินทร ตํารวจพิสูจน์หลักฐาน 4 เข้าตรวจค้นภายในสถานบันเทิงยูบาร์ขอนแก่น เขตเทศบาลนครขอนแก่น พบซองพลาสติกที่มียาเสพติดชนิดยาอีและยาเค ตกอยู่ที่พื้น จํานวน 4 ซอง และอุปกรณ์การเสพอีก 1 ชิ้น ตํารวจพิสูจน์หลักฐาน 4 ได้เก็บไว้เป็นหลักฐานพร้อมกับเก็บตัวอย่าง เพื่อจะได้ส่งพนักงานสอบสวน สถานีตํารวจภูธรเมืองขอนแก่น นอกจากนี้ ยังพบนักท่องเที่ยว 2 ราย มีอุปกรณ์การเสพยาเค ก่อนที่ตํารวจจะควบคุมตัวไปตรวจปัสสาวะที่สถานีตํารวจ ซึ่งผลการตรวจปัสสาวะพบสารเสพติด โดยการตรวจค้นในครั้งนี้ เป็นไปตามนโยบายของนายไกรสร กองฉลาด ผู้ว่าราชการจังหวัดขอนแก่น และสํานักงานตํารวจแห่งชาติ ในการปราบปรามและป้องกันยาเสพติด ซึ่งจังหวัดขอนแก่นจะดําเนินมาตรการป้องกันและปราบปรามยาเสพติดอย่างเข้มงวด พร้อมทั้งนําผู้กระทําความผิดเข้าสู่ขั้นตอนทางกฎหมายและลงโทษต่อไป
5) จังหวัดสุพรรณบุรี นายณัฐภัทร สุวรรณประทีป ผู้ว่าราชการจังหวัดสุพรรณบุรี ได้รับการร้องเรียนผ่านศูนย์ดํารงธรรมจังหวัดสุพรรณบุรี เรื่องการระบาดของยาเสพติดในพื้นที่สุพรรณบุรี จึงสั่งการให้นายธรรศ ศรีดุษฎี ผู้ช่วยป้องกันจังหวัดสุพรรณบุรี นํากําลังชุดปฏิบัติการพิเศษฝ่ายปกครองจังหวัดสุพรรณบุรี ออกลาดตระเวนและตั้งจุดตรวจเพื่อป้องกันอาชญากรรมและป้องกันการแพร่ระบาดของยาเสพติด จากนั้นได้จับกุมนายกนก อายุ 48 ปี ณ อําเภอเมืองสุพรรณบุรี พร้อมของกลางยาบ้าจํานวน 2,000 เม็ด เงินล่อซื้อจํานวน 16,000 บาท รถจักรยานยนต์ 1 คัน ก่อนนําตัวผู้ต้องหาไปสอบสวนขยายผลและตัวให้พนักงานสอบสวน สถานีตํารวจภูธรสระแก้วดําเนินคดีต่อไป
“การเดินหน้าปราบปรามยาเสพติด โดยการ Re X-Ray ในทุกพื้นที่ มีส่วนสําคัญต่อมาตรการเชิงรุกเข้ากวาดล้างและขจัดยาเสพติดให้หมดไป เนื่องจากชุดข้อมูลผู้ค้าผู้เสพ อาจมีการเปลี่ยนแปลง หรือสํารวจตกหล่น ดังนั้น ฝ่ายปกครองและพี่น้องประชาชน ต้องเร่งสร้างการรับรู้ไม่ให้บุตรหลาน หรือกลุ่มเสี่ยงในพื้นที่เข้าไปตกเป็นเหยื่ออยู่ในกระบวนการของยาเสพติดเพิ่มขึ้น ประการสําคัญ คือ ต้องขอขอบคุณพี่น้องประชาชนที่ช่วยให้การสนับสนุนแจ้งเบาะแสมายังเจ้าหน้ารัฐ ซึ่งจําเป็นจะต้องช่วยเป็นหูเป็นตา สอดส่องดูแล และเฝ้าระวัง ร่วมบูรณาการกับหน่วยงานที่เกี่ยวข้องต่าง ๆ ซึ่งการแจ้งเบาะแสหรือชุดข้อมูลสําคัญนี้ สามารถแจ้งได้ที่เจ้าหน้าที่ด้านความมั่นคง ฝ่ายปกครอง ทหาร ตํารวจ เจ้าพนักงาน ป.ป.ส. ผู้นําท้องที่ กํานัน ผู้ใหญ่บ้าน ผู้นําท้องถิ่น หรือ สามารถแจ้งความประสงค์ส่งตัวผู้ป่วยยาเสพติด เข้ารับการบําบัด รักษา และฟื้นฟู ในสถานที่บําบัดรักษาที่อําเภอแต่ละแห่งจัดเตรียมไว้ เพื่อช่วยเหลือครอบครัวที่มีบุตรหลาน หรือคนในครอบครัวติดยาเสพติด เป็นการคืนคนดีสู่สังคม สามารถเดินทางไปร้องเรียน หรือขอคําปรึกษาได้ที่ ศูนย์ดํารงธรรมทุกแห่งทั่วประเทศ ทั้งจังหวัดและอําเภอ หรือที่สายด่วน โทร 1567” นายสุทธิพงษ์ จุลเจริญ กล่าวทิ้งท้าย
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood
กองสารนิเทศ สป.มท.
ครั้งที่ 612/2565 วันที่ 9 ธ.ค. 65